Д’Эўэс Коўк

**Д’Эўэс Коўк** (; 1747 — 12 красавіка 1811, Бат) — прыхадзкі пастар Пінкстану і Паўднёвага Нармантону ў Дэрбішыры, уладальнік вугальнай капальні і філянтроп. Быў жанаты з Ганнай (*Hannah*), спадчыньніцай Джорджа Гэйўуда з Брымінгтону ().

## Паходжаньне
Нарадзіўся ў Мэнсьфілд Ўудгаўсе () у 1747 годзе; адзінец у сям’і Джорджа Коўка (1725—1759) і яго жонкі Элізабэт. Сам Джордж Коўк быў сынам іншага Д’Эўэса Коўка (пам. 1751) і ягонай першай жонкі Фрэнсіс Коўк і быў адзіным з трох дзяцей, якія выжылі ў дзяцінстве. Бацька Коўка памёр у 1759, калі яго сыну было толькі дванаццаць гадоў.

Імя Д’Эўэс прыйшло ад прабабулі Коўка, Элізабэт Д’Эўэс (), якая была маці першага Д’Эўэса Коўка. Будучы дачкой сэра Ўілубі Д’Эўэса (), барона Стаўлэнгтофт Хола (, яна была жонкай прадзеда Коўка, Гэйгама Коўка (). Яе бацькам быў сэр Сымандс д'Эўэс ().

Спадчынныя карані сям’і Коўкаў сягаюць у XV стагодзьдзе і ўключаюць такіх выбітных асобаў, як Джорджа Коўка, біскупа Гэрфарду, і сэра Джона Коўка, дзяржаўнага сакратара за каралём Чарлзам I.

Сям’я Коўкаў валодала вуглянымі капальнямі ў Пінкстане, дзе Коўк пазьней прафінансаваў будаўніцтва школы .

Коўк быў стрыечным братам Дэніела Коўка (1745—1825), адваката і парлямэнтара.

## Біяграфія
Коўк атрымаў адукацыю ў Рэптанскай школе і Коледжы сьв. Джона ў Кембрыджы, дзе ён быў вымушаны аплочваць пражываньне і навучаньне. Па атрыманьні духоўнага сану ў 1770 годзе, Коўк быў пасьвечаны ў дзяканы 23 верасьня гэтага году і ў сьвятары 15 сьнежня 1771 году. У 1771—1811 быў прахыдзкім пастарам у Пінкстане і Паўднёвым Нармантоне.

Ён ажаніўся з Ганнай, дачкой Джорджа Гэйвуда (пам. 1818) з Брымігтан Холу (), дзе Коўк правёў свае апошнія гады. Яны мелі траіх сыноў, старэйшага зь якіх назвалі Д’Эўэс Коўк (1774—1856), які быў спадчыньнікам сям’і Коўкаў і стаў адвакатам. Другі сын таксама заняўся юрыспрудэнцыяй і стаў сэрам Ўільямам Коўкам (1776—1818), судзьдзёй у Цэйлоне. Трэцім іхнім сынам быў Джон Коўк (пам. 1841), які служыў вышэйшым шэрыфам Нотынггэмшыру ў 1830 годзе. Джон Коўк таксама садзейнічаў заснаваньню Пінкстанскай кітайскай фабрыкі. Трое сыноў даыгралі сваю ролю ў адкрыцьці чыгункі« Mansfield and Pinxton Railway», якая адкрылася ў 1819 годзе.

Фамільны партрэт Коўкаў у 1782 годзе зрабіў ангельскі мастак Джозэф Райт, неўзабаве пасьля таго, як Коўк з сваёй жонкай атрымалі ў спадчыну Брукгіл-Хол (), каля Пінкстану. Яны паказваюцца побач з стрыечным братам Дэніелам Коўкам, які сядзіць за сталом на адкрытым паветры пад шырокім дрэвам. Цэнтрам кампазыцыі і аб’ектам дыскусіяў стаў аркуш паперы, якія трымае Дэніел Коўк. Райт зьмяшчае Д’Эўэс Коўка на вяршыні сямейнага трохкутніка, які глядзіць у бок сваёй жонкі. Сэнсавае напаўненьне кампазыцыі Райта было згублена. Коўк стаў чальцом Філязофскага таварыства Дэрбі, якое ўтварылася пасьля пераезду ў горад Эразма Дарвіна.

Коўк памёр у Баце 12 красавіка 1811 годзе і быў пахаваны ў Пінкстане.

## Спадчына
Паводле ягонай апошняй волі ў Пінкстане была заснаваная добраахвотная фундацыя, на якую з прыбылі ад вугальных капальняў залічалася пяць фунтаў у год, што дазволіла набываць кнігі бедным дзецям.

## Крыніцы

Катэгорыя:Нарадзіліся ў 1747 годзе
Катэгорыя:Нарадзіліся ў Дэрбішыры
Катэгорыя:Памерлі 12 красавіка
Катэгорыя:Памерлі ў 1811 годзе
Катэгорыя:Асобы, зьвязаныя з Музэем і мастацкай галерэяй Дэрбі
Катэгорыя:Ангельскія сьвятары